PATVIRTINTA

Akmenės rajono savivaldybės

pedagoginės psichologinės tarnybos

direktoriaus 2020 - 02- 05

įsakymu Nr. V-2

**AKMENĖS RAJONO SAVIVALDYBĖS**

**PEDAGOGINĖS PSICHOLOGINĖS TARNYBOS**

**2020-ŲJŲ METŲ VEIKLOS PLANAS**

1. **2019 METŲ VEIKLOS PLANO ĮGYVENDINIMO ANALIZĖ**
* **Pedagoginis psichologinis įvertinimas**

2019 metais kompleksinis pedagoginis psichologinis įvertinimas atliktas 154 vaikams, nustatyti specialieji ugdymosi poreikiai ir rekomenduotas ugdymas. Kompleksinį įvertinimą sudaro keturių specialistų (psichologo, specialiojo pedagogo, logopedo ir gydytojo neurologo) įvertinimai.

Vaiko raida DISC metodika (nuo gimimo iki 5 metų vaikams) įvertinta 33 vaikai, rekomenduotas ugdymas (atlieka psichologas ir logopedas).

Kalbos ir komunikacijos įvertinimai atlikti 6 vaikams, nustatyti sutrikimai, taikyta kalbos korekcija (atlieka logopedas).

Išvadų tikslinimas ir rekomendacijų ugdymui tikslinimas pagal pateiktus dokumentus atliktas 22 specialiųjų ugdymosi poreikių turintiems vaikams (analizuoja visi specialistai).

Paruošta pažymų dėl PUPP pritaikymo – 4 (specialusis pedagogas). Iš viso atlikti 154 įvertinimai (2018 m. iš viso atlikti 158 įvertinimai).

* **Psichologinė pagalba**

Individualiai psichologo konsultuoti 255 asmenys: 105 psichologinių problemų turintys vaikai, 100 - tėvų ir 50 pedagogų. Iš viso suteikta 1093 konsultacijos (pernai 442).

* **Metodinė pagalba ugdymo įstaigų specialistams ir vadovams**

Suteiktos 130 pedagoginių konsultacijų vaikams, tėvams, pedagogams, švietimo pagalbos specialistams (2018 m. suteiktos 196 konsultacijos).

Specialioji pedagoginė pagalba buvo teikiama 3 vaikams (28 užsiėmimai).

Logopedo pagalba buvo teikiama 6 vaikams (50 užsiėmimų).

* **Šviečiamoji veikla.**

Pedagoginės psichologinės tarnybos specialistai skaitė paskaitas (36), vedė mokymus (2), užsiėmimus (12) rajono ugdymo įstaigų pedagogams, moksleiviams ir tėvams. Buvo atnaujinama informacija Tarnybos internetinėje svetainėje (6 pranešimai).

2019 m. spalio 28 dieną Tarnyba organizavo viešąją konsultaciją švietimo įstaigų vadovams ,,Pedagoginių psichologinių tarnybų vaidmuo didinant įtrauktį“.PPT direktorė pristatė LR švietimo įstatymo Nr. I-1489 5,14,21,29,34,36 straipsnių pakeitimo projektą, ,,Specialiųjų mokymo priemonių ir ugdymui skirtų techninės pagalbos priemonių įsigijimo“ projektą bei ŠMM projektus ,,Patyčių dėžutė“, ,,REAGUOK.LT“, skirtus mokiniams ir mokytojams. Supažindino vadovus su tarnybos specialistais ir jų veiklos specifika, naująja psichologe. Buvo aptartos psichologų veiklos problemos, PPT specialiojo pedagogo vykdomos veiklos ir metodinės pagalbos priemonės. Kaip teikti pagalbą autizmo spektrą turintiems vaikams bei PPT logopedo vykdomos veiklos ir metodinės pagalbos priemonės. Specialistės pateikė vadovams specialiųjų poreikių vaikų ir mokinių apskaitos statistinius duomenis, palygino su respublikine situacija. Renginyje dalyvavo 10 ugdymo įstaigų vadovų bei savivaldybės atstovai (3).

Efektyvios tėvystės įgūdžių ugdymo programoje dalyvavo 9 tėvai ( 12 susitikimų).

Visus metus Tarnyboje veikė tėvų Savipagalbos grupė, į kurią susirinkdavo 10 moterų (11 susitikimų).

Iš viso buvo įgyvendintos 76 priemonės.

**5. Prevencinė veikla**

Aktyvinti projektinę veiklą – prioritetinis 2019 metų uždavinys. Pateiktas visuomenės sveikatos programos projektas ,,2020 – psichinės, emocinės sveikatos metai Akmenės rajone“.

Akmenės rajono savivaldybės pedagoginėje psichologinėje tarnyboje veikė užimtumo grupė, kurią lankė 20 vaikų. Užimtumo grupės tikslas – socialinių įgūdžių ugdymas. Užimtumo grupės metu vaikams teikiama pagalba ir kontrolė ruošiant namų darbų užduotis, gerinami vaikų tarpusavio santykiai, pagarba ir tolerancija vienas kitam. Vaikai mokomi dirbti grupėje. Įtraukiant vaikus į įvairias veiklas ugdoma kūrybinga asmenybė, nebijanti laisvai išreikšti save, kuriamas bendrumo jausmas. Per tam tikras veiklas rodomas socialiai priimtinas elgesys, koreguojamas netinkamas elgesys, siekiama, kad vaikai atrastų savo teigiamas ir unikalias savybes.

Užimtumo grupėje susiformavo tradicijos: vaikai turi pareigas, kuriomis buvo draugiškai pasidalinta, taisykles, kurias kūrė vaikai padedant socialiniai pedagogei. Grupėje siekiama sukurti jaukią, draugišką, malonią atmosferą, kad vaikai norėtų sugrįžti.

Psichologė dalyvavo 5 savivaldybės Vaiko gerovės komisijos posėdžiuose.

Vykdant Vaiko minimalios priežiūros priemones psichologo konsultuotas 1 vaikas.

**II. ĮSTAIGOS STIPRYBĖS, SILPNYBĖS, GALIMYBĖS, GRĖSMĖS**

**STIPRYBĖS**

1. Tarnyboje dirba profesionali specialistų komanda.

1.1. Darbuotojai yra kompetentingi ir nuolat kelia savo kvalifikaciją;

1.2. Stipri vaiko pedagoginio - psichologinio įvertinimo komanda, gebanti įvairiapusiškai nustatyti asmens psichologinės raidos ypatumus ir specialiuosius ugdymosi poreikius;

1.3. Specialistai bendradarbiauja ir teikia vienas kitam profesinę paramą, kolektyvo nariai yra draugiški, geranoriški.

2. Pedagoginės psichologinės tarnybos turima materialinė bazė leidžia veiksmingai teikti pedagoginę psichologinę pagalbą:

 2.1. Specialistai turi kabinetus individualiam darbui su klientais;

2.2. Tarnybos specialistai aprūpinti pedagoginio psichologinio vertinimo metodikomis, kita metodine medžiaga ir literatūra;

2.3. Įstaigos aplinka pritaikyta neįgaliesiems;

2.4. Tarnyba turi salę seminarams, mokymams ir kitiems grupiniams renginiams vykdyti.

3. Organizuojama užimtumo grupė vaikams, kurios tikslas – vaikų socialinių įgūdžių formavimas.

4. Užpildytas turimas 1,5 psichologo etatas.

5. Vadovas sugeba kompetentingai sutelkti kolektyvą užduočių vykdymui.

**SILPNYBĖS**

1. Ribotos finansinės galimybės kvalifikacijai kelti.
2. Trūksta 0,25 etato lėšų, kurias panaudotume psichologo etato papildymui.
3. Trūksta lėšų Tarnybos materialinei bazei atnaujinti.
4. Tobulintini tarpinstitucinio bendradarbiavimo ryšiai.

**GALIMYBĖS**

1. Aktyviau formuoti teigiamą visuomenės požiūrį į SUP turinčius asmenis, jiems teikiamos pagalbos kokybę, vykdant rajono bendruomenės psichologinį, specialųjį ir socialinį pedagoginį švietimą.
2. Plėtoti specialiojo ugdymo koordinavimą, siekiant užtikrinti veiksmingą švietimo pagalbą asmenims, turintiems specialiųjų ugdymosi poreikių.
3. Stiprinti darbą su tėvais, organizuojant tėvystės įgūdžių mokymus.

 Gerinti sklaidą apie Tarnybos veiklą, atnaujinant internetinį puslapį.

1. Stiprinti tarpinstitucinio bendradarbiavimo ryšius.

**GRĖSMĖS**

1. Didėjant mokinių, turinčių elgesio - emocijų skaičiui rajone, tarnyboje dirbančių psichologų nebeužtenka kokybiškai atlikti PPT funkcijas.
2. Lėšų stoka mažina galimybes materialinei bazei atnaujinti.
3. Lėšų stygius mažina galimybes kelti specialistų kvalifikaciją.

**III. ĮSTAIGOS ORGANIZACINĖ STRUKTŪRA**

|  |  |  |
| --- | --- | --- |
| **Pareigybės pavadinimas** | **Etatų skaičius** | **Darbuotojų skaičius** |
| Direktorius | 1 | 1 |
| Psichologas | 1,5 | 3 |
| Specialusis pedagogas | 1 | 1  |
| Logopedas | 1 | 1 |
| Socialinis pedagogas | 0,5  | 1 |
| Vyr. buhalteris | 1 | 1 |
| Valytoja | 0,5 | 1 |
| Laisvas | 0,25 |  |
| Viso: | **6,75** | **9** |

**Psichologas -** asmuo, kurisvertina ir padeda spręsti mokinio (vaiko) asmenybės ir ugdymosi problemas, bendradarbiaudamas su mokinio (vaiko) tėvais (globėjais, rūpintojais) ir mokytojais, juos konsultuodamas.

 **Logopedas –** asmuo, vertinantis mokinių (vaikų) kalbėjimo ir kalbos sutrikimus, konsultuojantis jų šalinimo, prevencijos bei šių sutrikimų, turinčių mokinių (vaikų) ugdymo klausimais.

**Specialusis pedagogas –** asmuo, atliekantis pedagoginį mokinio (vaiko) vertinimą, nustatantis jų žinių, mokėjimų, įgūdžių, gebėjimų lygį ir jų atitikimą ugdymo programoms.

**Socialinis pedagogas –** asmuo, koordinuojantis užimtumo grupės veiklą, organizuojantis grupės vaikų užimtumą, ugdantis socialinius įgūdžius.

**2019 metų rugsėjo mėnesio duomenimis Tarnyba aptarnauja 3265 ugdymo įstaigų vaikus. Iš jų 359 mokinių turi specialiųjų ugdymosi poreikių.**

**Vizija**

 Akmenės rajono savivaldybės pedagoginė psichologinė tarnyba - profesionali, inovatyvi ir aktyvi ugdymo įstaigų bendruomenių partnerė mokinių gerovės užtikrinimo veikloje*.*

**Misija**

 Padėti vaikams tapti harmoningomis asmenybėmis, teikiant jiems psichologinę ir specialiąją pedagoginę pagalbą, jų tėvams, globėjams bei pedagogams - reikiamą konsultacinę, švietimo ir informacinę pagalbą, plėtojant bendradarbiavimą su kitomis, vaikui paramą teikiančiomis institucijomis.

**Uždaviniai**

 Pagal ugdymo įstaigų bei tėvų (globėjų) pateiktus prašymus įvertinti asmens specialiuosius poreikius, psichologines, asmenybės ir ugdymosi problemas, padėti jas išspręsti, surasti jam optimalią ugdymo vietą ir formą.

 Teikti psichologinę - pedagoginę pagalbą vaikams, konsultuoti tėvus (globėjus), pedagogus, specialistus, ugdymo įstaigų vadovus sprendžiant vaikų ugdymo ir emocines problemas.

 Vykdyti prevencinę veiklą, įgyvendinant visuomenės sveikatos programos projektą ,,2020 – psichinės, emocinės sveikatos metai Akmenės rajone“, bendradarbiauti su savivaldybės ir ugdymo įstaigų Vaiko gerovės komisijomis.

 Teikti metodinę pagalbą ugdymo įstaigų specialistams ir vadovams optimalių vaiko ugdymo sąlygų, programų ir metodų parinkimo klausimais, taikyti naujas diagnostines, konsultacines programas:

* ikimokyklinio ir 6-16 m amžiaus vaikų emocinį ir elgesio vertinimą, taikant ASEBA;
* kognityvinės elgesio korekcijos programą EQUIP;
* SMART programą švietimo pagalbos specialistams.

**IV. PRIEDAI**

1. Akmenės rajono savivaldybės pedagoginės psichologinės tarnybos užimtumo grupės 2020 m veiklos planas.
2. Specialiojo pedagogo 2020 m. veiklos planas
3. Logopedo 2020 m. veiklos planas

4. Psichologų 2020 m. veiklos planas